39. schôdza NR SR - 6.deň - B. popoludní
Dátum: 2025-09-17
Poslanec: Kišš, Štefan (PS)
Druh vystúpenia: Vystúpenie v rozprave

...vysoká cena práce a to vysoké daňovo-odvodové zaťaženie práce, ktoré ste už v predchádzajúcich akože konsolidáciách zvýšili. Teraz ešte opäť zvyšujete a len pokračujete v tomto marazme a samozrejme transakčná daň a vôbec všetky polená pod nohy, ktoré dávate slušným pracujúcim a kreatívnym ľuďom, tých by sme tiež mohli menovať dlho. Za tretie, katastrofálne čerpanie eurofondov. Na Slovensku sa buď eurofondy nečerpajú vôbec, nečerpajú vôbec, to sa niekedy stáva, tzv. dekomitment. Takmer spravidla sa čerpajú neskoro. Keď prídu neskoro, tak z nich potom nemôžeme mať v ekonomike osoh. Ak sa a obzvlášť, keď sa čerpajú na poslednú chvíľu, tak sa čerpajú veľmi neefektívne a teda ono je to zahrnuté v tom slove čerpajú. Neinvestujú, iba ich niekde minieme, aby sme ich nemuseli vrátiť a takto to potom vyzerá. Za štvrté, žiadne reformy. Padajúce mosty, padajúce omietky v nemocniciach a masívny odchod ľudí do zahraničia sa stali symbolom úpadku všetkých vlád SMER-u a Roberta Fica. A za piate, oligarchizácia ekonomiky. Pár ľudí sa sa má dobre aj za vlády SMER-u. Sú to vyvolení, napríklad tí, ktorí si mohli postaviť haciendy, tí, ktorí unášajú zdravotníctvo, najnovší príklad záchranného tendra a opäť príkladov by sme mali mnoho. No a v tejto, v tomto konsolidačnom balíčku vy pokračujete v tomto analfabetizme. Za prvé, žiadne pro-rastové opatrenia. Nula, nič, ani jedno. Jediným čím sa chváľte, že ste zvýšili minimálnu mzdu, čo okay, my my sme za ňu dokonca hlasovali, za, však, v poriadku. Minimálna mzda je nízka, treba s tým niečo robiť, je to ťažká situácia pre ľudí, ktorí takto žijú, akurát, že to nie je pro-rastové opatrenie. Za tri roky ste neušetrili nič, ako som povedal. Vysoký dlh ešte rastie, deficit naďalej naďalej rastie a vy sa naďalej len vyhovárate stále na niekoho iného. Za tretie a toto je kľúčové posolstvo tejto konsolidácie, že to je frontálny útok na všetkých pracujúcich. Postupne dokonca od minulého týždňa sa dozvedáme, že ešte väčší, ako to vyzeralo z prezentácie ministra financií, ktorý o ničom nerozhoduje. Dostanem sa k tomu neskôr. No a táto vaša neschopnosť zároveň znamená, že neušetríte nič a všetko, všetky peniaze, ktoré potrebujete, dostanete od pracujúcich a keby som zhrnul tú konsolidáciu, ľuďom vyberiete peniaze z peňaženky, pozvyšujete ceny a ešte ich ako správni autokrati pošlete na sviatky a vy budete mať vyššie, nielen vyššie platy, ale aj paušálne náhrady. Na tejto konsolidácii by som dal tri také prívlastky: Ficova drahota, Ficova chudoba a Ficova lož. Za prvé, Ficova drahota, po 14 rokoch tu na Slovensku, je pre Slovensko typické, že máme západné dane a ceny, ale platy nám ostali východné. Vy ste sľubovali lacnejšie potraviny, dnes máme jednu z najväčších potravinových inflácií. Máme druhú najväčšiu infláciu v eurozóne, dvojnásobnú oproti priemeru eurozóny a ten rozdiel, ktorý je medzi nami a eurozónou je spôsobený vašimi ekonomickými, akože ekonomickými opatreniami, teda predchádzajúcimi dvoma konsolidáciami a tu sa tak trošku pristavím. To je taký váš ekonomický oxymoron, ktorý používate, že keď, keď je vysoká inflácia teraz a pomalý rast v zahraničí, tak za to môže zahraničie. To je ten protivietor, ktorý nám ktorý nám veje teda v našom protismere a kvôli tomu rastieme horšie a keď, keď je ale, keď sa treba vyhovárať na alebo teda zvaliť vinu na niekoho iného, na minulú vysokú infláciu alebo minulý nízky rast, tak vtedy to je vina tých domácich, ktokoľvek teda vládol. Vy si musíte vybrať jedno alebo druhé, pretože to sa bije vo vašej argumentácii, takže sa rozhodnite. No a tiež ste sľubovali, že rôzne sadzby DPH prinesú zlacnenie potravín či služieb a tie sú kde? Ani to nebola pravda. No a táto Ficova drahota sa postupne premieňa na Ficovu chudobu, pretože popri tej DPH-ke, zdražovaní ste teraz predstavili tretí, akože konsolidačný balíček a v ňom ste zahájili tento frontálny útok na všetkých pracujúcich a tých opatrení je tu veľa. Ja ich, ja ich skúsim vymenovať, len teda pre kontext: zdravotné odvody vyššie o 1 %, tri štátne sviatky, zatiaľ tri, teda spolu s tým minuloročným štyri, nové sadzby pre pre vyššie príjmových, ďalšie dve sadzby, živnostníci, vyššie zdravotné a sociálne odvody, vyšší vymeriavací základ, skrátené oslobodenia od odvodov, dokopy, to znamená likvidáciu obzvlášť tých malých živnostníkov. Ďalšia vec, ktorú nám minister financií zabudol spomenúť na tej svojej tlačovke a to, že zdvíha aj vymeriavacie základy, respektíve živnostníci budú platiť vyššie odvody kvôli možnosti menšieho odpočtu, ako majú dnes a to je úplne brutálny zásah, obzvlášť pre tých menej príjmových živnostníkov a samozrejme DPH-ka, odpisovanie auta, drahšie zdravotné povinné zmluvné poistenie a poistenie bývania a tak ďalej. Inými slovami, všetci pracujúci sa budú mať horšie, vyhnú sa tomu, vyhne sa tomu pár vyvolených, najmä vašich oligarchov, ktorí sa živia inými príjmami ako sú príjmy z práce a krátka odbočka k zdravotníctvu a trochu, možno zlá správa pre tých, čo si myslia, že keďže sa zdravotné odvody zvyšujú, tak bude viac peňazí na zdravotníctvo, no nebude. Čo urobia? Znížia takzvanú platbu za poistencov štátu, o ktorú, o ktorú znížia príspevok na zdravotníctvo, ale teda zvýšia zdravotné odvody. No a tretí prívlastok je Ficova lož a to preto, že to, čo ste nám ukázali, že idete šetriť 1,3 miliardy údajne na štáte, tak to je vzdušný zámok. Nevieme ako idete šetriť. Ak aj idete, tak to nestačí a nestačí povedať iba sumu a tváriť sa, že máte plán. Ten plán musíte aj ukázať a ja vám poviem, vy ten plán nemáte, pretože ak by ste ho mali, tak by ste ho prezentovali už pred dvoma rokmi a mohli ste dostať verejné financie tak a deficit takto pod kontrolu a nemohli nemuseli nám takto rásť splátky dlhu. No a to všetko len ukazuje nekompetentnosť a zúfalstvo a navyše ako môžeme hovoriť, ako môžeme veriť ministrovi financií, ktorý hovorí, že o ničom rozhoduje. No a najmä teda cez leto, keď sa už akože schyľovalo k tým rozhodnutiam, sme si toho vypočuli tých invektív a narážok a nadávok a také tajnostkárstvo ako nič z toho nejdete robiť a nerád to používam, ale hovorili sme vám to. Hovorili sme vám, že idete rušiť štátne sviatky, rušíte tri štátne sviatky. Hovorili sme vám, že idete zvyšovať zdravotné odvody, zvyšujete zdravotné odvody pre všetky, teda nielen zdravotné, všetky odvody pre pre všetkých pracujúcich. Hovorili sme vám, že idete zvyšovať DPH. No to bolo kriku, že si vymýšľame. A čo robíte? Zvyšujete DPH. Možno jedna dobrá správa, chvalabohu, že aj vďaka nášmu tlaku sa podarilo zazdiť aspoň druhý pilier a nateraz, nateraz tá krádež budúcich dôchodkov z druhého piliera sa nezväčšuje a ostávame na síce biednych, ale 4%. No a ďalšia vec je, že spôsob, ako vládnete a už je to v poslednej dobe pre vás také typické vydieranie a politická korupcia, ktorá sprevádza vaše vládnutie a a možnosť to vidieť majú občania, pretože robíte to verejne, robíte to na tlačovkách. Prvá vec, pán Danko, jeho vlajkovou loďou doteraz boli živnostníci. Asi ich hodil cez palubu alebo teda neviem, čo ste mu, čo ste mu sľúbili alebo ako ste sa dohodli, ale toto už tak nie je, živnostníci jednoducho si prídu veľmi nakrátko v tejto konsolidácii a ja sa vám čudujem. Vlajkovou loďou takisto pána Danka je transakčná daň, ktorú teda, najprv ste ho že vraj teda oklamali a teraz ju chce zmeniť. Ale čo sa stalo? Má ju v druhom čítaní a vy ste mu povedali, že ešte mesiac musí poslúchať, ešte potrebujete schváliť konsolidáciu, potrebujete schváliť rozpočet a potom môže prejsť v druhom čítaní aspoň to čiastočné obmedzenie transakčnej dane a to už ani nehovorím o ministerstve športu, ktorému pán Huliak svojimi širokými lakťami zobral už v predchádzajúcej koaličnej kríze. No a čo sa tých tých živnostníkov, čo je asi najzásadnejšia vec z týchto troch vlajkových lodí pána Danka, tak je to vedomá a chladnokrvná likvidácia obzvlášť tých malých živnostníkov a za toto budete, za toto budete zodpovední. Druhá vec, sa tak hovorilo, že tak aspoň ten hazard spravíte, to sú tie externality, o ktorých vždycky hovoríme, no a potom prišiel pán Huliak, povydieral vás aj na verejnosti a nakoniec to, čo sme si našli v tej prezentácii a v tlači je také, nazvime to, kozmetické zvýšenie dane z hazardu. Ako, ako hovorí váš šéf slabučko hrýzkate tuto pri hazarde. No a potom sa hovorilo o ďalších veciach. Ja sa pýtam, že kde sú, napr. daň z vojny, pán Šutaj Eštok došiel, že toto by bolo dobré, že nadmerné zisky a potom prišiel minister Kaliňák a už z toho nebolo nič a zarábanie na exporte zbraní ďalej pokračuje v réžií ministerstva obrany. Pán Migaľ, respektíve jeho štátny pán Šalitroš, digitálna daň. Kde je? Ešte minulý rok dostal pán Migaľ za to teda, že pokračuje s vami ako nový minister dostal 25 miliónový transfer zo štátneho rozpočtu. Ako ináč mám toto nazvať, ako politická korupcia, povedzte mi? A posledná vec, v máji sa rozprávalo o dani z nehnuteľnosti. Tak už ste sa dohodli, respektíve nedohodli so ZMOS-om, už aj toto je niekde pred niekde preč odkopnuté, neviem, do zabudnutia. No a prečo o tom hovorím? Pretože na takéto konflikty na konci dňa, vždy zaplatia občania, pretože nielen nielen ten chaos, že sa nevedel pripraviť, čo sa bude diať, veci sa menia, zo dňa na deň, z týždňa na týždeň, ale aj zvláštne rozhodnutia. Napríklad, čo sa týka toho hazardu alebo čo sa týka živnostníkov. Na to všetko doplatia ľudia v tom, že musia si zaplatiť viac, pretože oni sa nevedia dohodnúť. No a samozrejme, ako už vo vašom prípade býva zvykom, ani len nevyschol ten čo to je, toner na papieri prezentácie, ktoré ste si vytlačili a už sa rozpráva o zmenách. Akože keď boli SMER-áci vo forme, tak aspoň si púšťali balóniky, tie si otestovali a potom si niektoré veci rozmysleli. Teraz už už ani nerobia to, už ani na to sa netvária. Prídu a zrušenie Vianoc Rusínom, dajú rovno do legislatívnej podoby alebo všetky tie ďalšie opatrenia, ktoré tu dnes vidíme, ale už zrazu zistili, že asi to asi to s tými Vianocami prepálili, tak aj v rozpore s Vatikánskymi zmluvami, asi teda zrušia nejaký iný cirkevný sviatok. No, gratulujem vám k takému postupu, že teraz sa niekde v útrobách parlamentu deje handlovanie ako na tureckom trhu a občania opäť nevedia čo ich bude budúci rok čakať. No a veľa nám tu rozprávate, sme si to akože už tradične, niekoľkokrát vypočuli, aj len za dnešné doobedie, že vlastne vy nám neviete povedať, že ako by ste to robili, ako by ste šetrili. No tak samozrejme, ako povedal minister financií, ktorý ašpiruje na Goebbelsa, že stokrát opakovaná lož sa stane pravdou. No, veľmi veľmi usilovne na tom na tomto pracujete, ale bohužiaľ my zakaždým, čo môžeme iba povedať, že tú alternatívu máme. Za prvé, šetrenie na sebe. Od začiatku vám hovoríme, že keby ste ten gombík zapli na začiatku poriadne a naozaj šetrili na prevádzke štátu, na IT-čku, na mzdách, na lietadlách, samozrejme, vlastných platov a ďalších, tak to mohlo vyzerať ináč a všetky vaše, za druhé, všetky vaše zbytočné výdavky sme dnes vyčistili na 5,5 miliardy eur. Čo sme mohli mať za 5,5 miliardy eur, že, pán minister, pán premiér? A všetky tieto výdavky si môžete pozerať na našej stránke cenazafica.sk. No a za tretie, ako som povedal, žiadne opatrenia na podporu rastu, nič, nula. Naše návrhy na podporu rastu, aj zlepšenie kvality života, si môžete pozrieť v našom tresku. Opatrenia sú kombináciou aj, aj rýchlych, ale aj systémových opatreniach. Také, ktoré prinesú rýchly reštart, ale aj systémových opatrení, ktoré ho dokážu udržať a keď chcete počuť konkrétne tri a môžete sa inšpirovať, ale ako som hovoril, vy robíte opak, tak tie, tie tri rýchle opatrenia sú nižšie dane a odvody z práce, podpora malého a stredného podnikania, menej, menej polien pod nohy, menej byrokracie a za tretie, aktivácia kapitálu, súkromného aj európskych peňazí, ktorých máme po skriniach na ministerstvách 30 miliárd, ale vy ste čerpanie eurofondov, nie že zrýchlili, zlepšili, vy ste ho spomalili, na to sú dáta a sú verejné a samozrejme, o týchto našich opatreniach sa môžeme baviť, budeme radi, len nezabúdajme tuto na rozdelenie práce, na to...